อรรถพันธ์ พูลสวัสดิ์
อรรถพันธ์เกิดเมื่อวันที่ 4 ตุลาคม พ.ศ. 2536 มีพี่น้อง 2 คน โดยอรรถพันธ์เป็นบุตรชายคนโต มีน้องสาว 1 คน อรรถพันธ์จบการศึกษาชั้นประถมจากโรงเรียนอโศกวิทย์อ่อนนุช จบการศึกษาชั้นมัธยมศึกษาตอนต้นที่โรงเรียนศรีวิกรม์ และจบการศึกษามัธยมศึกษาตอนปลายที่โรงเรียนสาธิตมหาวิทยาลัยศรีนครินทรวิโรฒ ประสานมิตร แผนกทัศนศิลป์ และเข้าศึกษาต่อในระดับอุดมศึกษาที่คณะบริหารธุรกิจ มหาวิทยาลัยกรุงเทพ ปัจจุบันได้ย้ายมาเข้าศึกษาที่คณะรัฐศาสตร์ มหาวิทยาลัยรามคำแหง
สพล ชนวีร์หรือปิยะรัชต์ อรรถกรศิริโพธิ์
สพล ชนวีร์ (ชื่อเล่น บอย) มีชื่อจริงว่า ปิยะรัชต์ อรรถกรศิริโพธิ์ เกิดวันที่ 8 มีนาคม 2523 มีน้องสาว 1 คนคือ มาติกา อรรถกรศิริโพธิ์ (บี) ปัจจุบันทำธุรกิจส่วนตัว เข้าพิธีสมรสกับ ขวัญฤดี ธานินทรประชา เมื่อวันที่ 16 พฤศจิกายน 2555 ห้องคริสตัล แกรนด์ บอลรูม คริสตัล ดีไซน์ เซ็นเตอร์ (CDC) มีลูกสาวสองคนชื่อ น้องมากิและน้องมิกิ